บาทเปิด 32.12 บาทต่อดอลลาร์ ทรงตัว
เงินบาทเปิดตลาด 32.12 บาทต่อดอลลาร์ ทรงตัว แต่แนวโน้มอ่อนค่าตามยูโร มองกรอบวันนี้ 32.05-32.15
24 พ.ค. 2561

เงินบาทเปิดตลาด 32.12 บาทต่อดอลลาร์ ทรงตัว แต่แนวโน้มอ่อนค่าตามยูโร มองกรอบวันนี้ 32.05-32.15นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้อยู่ที่ 32.12 บาท/ดอลลาร์ ทรงตัวในระดับเดียวกับปิดตลาดเย็นวานนี้ แต่มีแนวโน้มอ่อนค่าตามค่าเงินยูโรที่มีผลต่อตลาดเกิดใหม่ โดยนักลงทุนจับตาดูทิศทางดอกเบี้ยพันธบัตรในสหภาพยุโรป เช่น อิตาลี หลังทิศทางดอกเบี้ยพันธบัตรสหรัฐฯเริ่มชะลอตัวลง"บาททรงตัวแต่มีแนวโน้มอ่อนค่า เนื่องจากได้รับแรงกดดันจากค่าเงินยูโรที่มีผลต่อตลาดเกิดใหม่ โดยนักลงทุนจับตาดูดอกเบี้ยพันธบัตรในอียูหลังจากตลาดสหรัฐฯเริ่มชะลอตัว" นักบริหารเงิน กล่าวนักบริหารเงิน คาดวันนี้เงินบาทจะเคลื่อนไหวในกรอบ 32.05-32.15 บาท/ดอลลาร์